הממשלה אישרה לפתוח חנויות במרכזי הקניות הפתוחים – חלק מהרשתות הודיעו שלא יפתחו עד שיקבלו פיצוי מהמדינה. רשתות בתי המלון “אוליב” ו”רימונים” נערכות לפתיחה הדרגתית של בתי המלון וכפרי הנופש.
החלטת הממשלה היום(ראשון) לפתוח את החנויות במרכזי הקניות הפתוחים וברחובות עוררה סערה. חלק מרשתות השיווק הודיעו כי לא יחזרו לעבודה עד שלא יקבלו פיצוי מהמדינה.
הרשתות שאינן מתכוונות לפתוח את החנויות מסרו היום כי העובדים ישארו בחל”ת וכי הן נערכות לפיטורין של כ-70 אלף עובדים מתוך כ-350 אלף עובדים שמועסקים בכ-400 רשתות אופנה וקמעונאות. חלק מהרשתות הודיעו כי יפתחו את החנויות כבר ביום ראשון אך רשתות אחרות : קסטרו, פוקס, גולף, אופטיקה הלפרין, אופטיקנה, בריל, המשביר לצרכן ועוד, הודיעו כי לא יפתחו את החנויות.
בשלב ראשון יפתחו הרשתות באופן הדרגתי שבעה מלונות בלבד, בתוכם מלונות וכפרי נופש הנמצאים בחיק הטבע במרחבים פתוחים וכוללים דירות וחדרי קרקע, ביניהם גם כפרי הנופש דריה ודריוס (לשעבר ‘אוליב על הכנרת’) על שפת הכנרת, דולפין וילג’ בשבי ציון, אוליב בגלבוע, כפר הנופש ברמות נפתלי, הלני בירושלים ומלונות נוספים.
לדברי עמית פורת בעלי הרשתות, כחלק מהיערכות לפתיחת המלונות גיבשו הרשתות ‘תקן ירוק’ – תקנים תפעוליים מיוחדים שיחייבו את כל המלונות שייפתחו, בנוסף החל מהיום (26.4) יוצעו מבצעים מיוחדים במלונות שייפתחו (לילה שני ב50% הנחה או לילה שלישי חינם; ילד ראשון חינם בחדר ההורים; לכל המזמינים חופשת 3 לילות מיוני ועד ספטמבר יעניקו הרשתות במתנה כרטיס מנוי מטמון – כניסה שנתית חינם לאתרי רשות הטבע והגנים.